Deċiżjoni tal-kummissjoni
ta’ l-10 ta’ Mejju 1990
li tfassal il-kriterji għall-approvazzjoni ta’ l-organizzazzjonijiet u l-assoċjazzjonijiet ta’ nissiela liema jistabbilixxu jew iżommu kotba tal-merħliet tan-nagħaġ u l-mogħoż tat-tgħammir ta’ razza pura.
(90/254/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat t-Trattat li jistabbilixxi l-Komunità Ekonomika Ewropea,
Wara li kkunsidrat d-Direttiva tal-Kunsill 89/361/KEE tat-30 ta’ Mejju 1989 li tikkonċerna n-nagħaġ u l-mogħoż tat-tgħammir ta’ razza pura [1], u b’mod partikolari l-ewwel inċiż ta’ l-Artikolu 4 tagħha,
Billi fl-Istati Membri kollha l-kotba tal-merħliet huma miżmuma jew stabbiliti mill-organizzazzjonijiet, assoċjazzjonijiet jew servizzi uffiċjali tan-nissiela; billi hu għalhekk neċessarju li jfasslu l-kriterja għall-approvazzjoni ta’ l-organizzazzjonijiet u assoċjazzjonijiet tan-nissiela;
Billi l-organizzazzjonijiet jew l-assoċjazzjonijiet tan-nissiela jridu japplikaw għall-approvazzjoni uffiċjali għall-awtoritajiet ta’ l-Istat Membru f’liema territorju għandhom il-kwartieri tagħhom;
Billi, fejn l-organizzazzjonijiet jew l-assoċjazzjonijiet tan-nissiela jridu jilħqu ċertu kriterji u jkollhom miri definiti, huma jridu jkunu approvati uffiċċjalment mill-awtoritajiet ta’ l-Istat Membru għal-liema huma japplikaw;
Billi l-miżuri previsti f’din id-Deċiżjoni huma b’mod konformi ma’ l-opinjoni tal-Kumitat Permanenti fuq iż-Żuteknika,
ADOTTAT DIN ID-DEĊIŻJONI:
Artikolu 1
Biex ikun approvat uffiċċjalment, l-organizzazzjonijiet u l-assoċjazzjonijiet tan-nissiela liema jżommu jew jistabbilixxu kotba tal-merħliet iridu jissottomettu applikazzjoni lill-awtoritajiet ta’ l-Istat Membru f’liema territorju l-kwartieri tagħhom jinsabu.
Artikolu 2
1. L-awtoritajiet ta’ l-Istat Membru konċernat irid jagħti l-approvazzjoni uffiċjali lill-organizzazzjonijiet jew assoċjazzjonijiet liema jżommu jew jistabbilixxu merħliet tat-tgħammir jekk ta’ l-aħħar jilħqu l-kondizzjonijiet stabbiliti fl-Anness.
2. Madanakollu, fi Stat Membru f’liema bir-rigward ta’ razza partikolari wieħed jew iżjed organizzazzjonijiet jew assoċjazzjonijiet ta’ nissiela li diġà jeżistu, l-awtoritajiet ta’ l-Istat Membru konċernat jista’ jirrifjuta li jirrikonoxxi organizzazzjoni jew assoċjazzjoni ta’ nissiela ġdida jekk hi tkun ta’ perikolu għall-preservazzjoni tar-razza jew tista’ tfixkel l-programm żutekniku ta’ l-assoċjazzjoni jew organizzazzjoni eżistenti. F’dan il-każ l-Istat Membru għandu jinforma lill-Kummissjoni bl-approvazzjonijiet mogħtija jew ċaħdiet għar-rikonoxximent.
Artikolu 3
L-awtoritajiet ta’ l-Istat Membru konċernat għandu jirtira l-approvazzjoni uffiċjali minn kwalunkwe organizzazzjoni jew assoċjazzjoni ta’ nissiela li żżomm kotba tal-merħliet jekk il-kondizzjonijiet stabbiliti fl-Anness ma jissodisfawx iżjed f’manjiera konsistenti l-organizzazzjoni jew l-assoċjazzjoni tan-nissiela konċernati.
Artikolu 4
Dan id-Deċiżjoni hija indirizzata lill-Istati Membri.
Magħmula
fiBrussel, fl-10 ta’ Mejju 1990.